Rožu iela (Liepāja)
Šis raksts ir par ielu Liepājā. Par citām jēdziena Rožu iela nozīmēm skatīt nozīmju atdalīšanas lapu. Rožu iela ir iela Liepājā, atrodas Vecliepājas apkaimē. Rožu iela sākas krustojumā ar Kuršu ielu un beidzas krustojumā ar Liepu ielu. Aptuvenais ielas garums ir 600 metri. No krustojuma ar Kuršu ielu līdz krustojumam ar Uliha ielu to sedz asfaltbetons, bet pārējo ielas daļu sedz jaukts asfaltbetona un akmens bruģa segums. Rožu ielā kustība norit pa divām joslām. Ielas apbūve galvenokārt sastāv no pirms kara laika apbūves. Rožu ielā 6 atrodas Liepājas dome, bet Rožu ielā 10 atrodas Liepājas Jāņa Čakstes vidusskolas sākumskolas ēka. Rožu ielā atrodas arī Latvijas valsts pirmajam prezidentam Jānim Čakstem veltīts laukums.